Sama kurva saatuse osaliseks sai seni tundmatu mees Köisi külas Järvamaal Kareda vallas. Taluhoone põranda alt, üsna pinna ligidalt, välja tulnud kolju viitas võimalikule muinaskalmele. Sõjahaudade asjatundja Arnold Undi kaevamistööd  paljastasid aga ilmse jõhkra mõrvatöö. Ketiga kinni seotud jalad, purustatud luud ning kuulihaav rindkeres, lisaks ebaharilik matusepaik eluhoone põrandas ei jätnud selles mingit kahtlust.